**A feladat a munkaügyi ismeretekkel kapcsolatos.**

**Párosítsa** a szöveges forrásokhoz9 az álláskeresési technikákhoz kapcsolódó fogalmakat! *Több fogalom van a szükségesnél!* (Elemenként 1 pont.)

**Fogalmak:**

munkaerő-kölcsönzés, állásbörze, fejvadász, karrieriroda, munkaügyi központ, személyes kapcsolatok

a) ..................................................................................................................................................

„Vállalatok, cégek bemutatkozó fóruma a potenciális munkaerő toborzása céljából, személyes kapcsolat-felvételi lehetőséget is biztosít a munkaerő-piac szereplői (állást és munkaerőt kereső) között. Előnye a személyes kapcsolatfelvétel és tanácsadás lehetősége, az előadásokon és próbainterjúkon való részvétel lehetősége, hátránya a konkurencia nagyarányú jelenléte.”

*(Pintér Magdolna: Álláskeresési technikák)*

b) ..................................................................................................................................................

„Elsősorban frissen végzettek, pályakezdők számára eredményes álláskeresési eszköz […] a munkáltató az erre szakosodott cégek valamelyikével felveszi a kapcsolatot, akik állandó alkalmazásba veszik fel a dolgozókat, majd a munkáltatók igényeinek megfelelően kiközvetítik őket […] elsősorban a termeléssel összefüggő, illetve az adminisztratív és szolgáltatási jellegű munkakörök esetén jellemző.” *(Pintér Magdolna: Álláskeresési technikák)*

c) ..................................................................................................................................................

„[…] állami munkaközvetítő, a munkanélküliséget csökkenteni igyekvő szolgáltató szervezet. Előfeltétel a munkanélküliek elektronikus nyilvántartási rendszerbe történő regisztrációja. Előnye, hogy szolgáltatásaik díjmentesek mind a munkanélküliek, mind a munkáltatók számára.” *(Pintér Magdolna: Álláskeresési technikák)*

d) ..................................................................................................................................................

„[…] olyan munkaközvetítő személy, akiket vállalatok alkalmaznak személyzeti tanácsadóként a megfelelő munkaerő felkutatására. Elsősorban közép- és felső szintű vezetői, illetve nehezen betölthető, különleges munkakörök jelöltjeinek felkutatására alkalmazzák. Azok a cégek veszik igénybe, akik nem tudnak vagy nem akarnak saját személyzeti szakembereket alkalmazni.” *(Pintér Magdolna: Álláskeresési technikák)*

***Megoldás***

12. **Munkaügyi ismeretek.**(Elemenként 1pont, összesen 4 pont.)

a) állásbörze

b) munkaerő-kölcsönzés

c) munkaügyi központ

d) fejvadász